

OGRES  NOVADA  PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

Ogrē

|  |  |
| --- | --- |
| 2025. gada 25. septembrī | Nr.25/2025 |
|  | (protokols Nr.7; 16.) |

**Ogres novada pašvaldības līdzdalības budžeta nolikums**

*Izdoti saskaņā ar*

*Pašvaldību likuma 61. pantu*

1. **Vispārīgie jautājumi**
2. Saistošie noteikumi (turpmāk – noteikumi) nosaka Ogres novada pašvaldības (turpmāk – Pašvaldība) līdzdalības budžeta izlietošanas kārtību, tostarp:
   1. Pašvaldības institūciju, kas nodrošina projektu atlasi un uzrauga līdzdalības budžeta izlietošanu;
   2. projekta pieteikuma paraugu;
   3. projektu iesniegšanas termiņu;
   4. projektu atlases kritērijus;
   5. balsošanas veidu un kārtību;
   6. balsošanas termiņu;
   7. balsu skaitīšanu un īstenojamo projektu noteikšanu.
3. Noteikumu mērķis ir veicināt Pašvaldības administratīvās teritorijas iedzīvotāju iesaisti Pašvaldības administratīvās teritorijas attīstības plānošanā.
4. Projektu konkursa norisi nodrošina Pašvaldības centrālā pārvalde “Centrālā administrācija” (turpmāk – Centrālā administrācija).
5. Uzraudzību par līdzdalības budžeta izlietošanu nodrošina Pašvaldības izpilddirektors.
6. **Līdzdalības budžeta piešķiršanas nosacījumi**
7. Projektu konkursa īstenošanai pieejamais kopējais finansējums līdzdalības budžetam atbilstoši ārējiem normatīvajiem aktiem tiek noteikts Pašvaldības kārtējā gada budžeta ietvaros.
8. Pašvaldības līdzdalības budžetu iedala šādās budžeta plānošanas vienībās:
   1. Birzgales pagasta teritorija;
   2. Ikšķiles pilsētas teritorija;
   3. Tīnūžu pagasta teritorija;
   4. Jumpravas pagasta teritorija;
   5. Krapes pagasta teritorija;
   6. Ķeipenes pagasta teritorija;
   7. Ķeguma pilsētas teritorija;
   8. Lauberes pagasta teritorija;
   9. Lēdmanes pagasta teritorija;
   10. Lielvārdes pagasta teritorija;
   11. Lielvārdes pilsētas teritorija;
   12. Madlienas pagasta teritorija;
   13. Mazozolu pagasta teritorija;
   14. Meņģeles pagasta teritorija;
   15. Ogres valstspilsētas teritorija;
   16. Ogresgala (Ciemupes) pagasta teritorija;
   17. Rembates pagasta teritorija;
   18. Suntažu pagasta teritorija;
   19. Taurupes pagasta teritorija;
   20. Tomes pagasta teritorija.
9. Līdzdalības budžets tiek aprēķināts un sadalīts pa budžeta plānošanas vienībām procentuāli (veselos skaitļos) šādā kārtībā:
   1. Ogres valstspilsēta – 16%;
   2. Ikšķiles pilsēta – 8%;
   3. Ķeguma pilsēta – 8%;
   4. Lielvārdes pilsēta – 8%;
   5. Šo noteikumu 6. punktā minētajām budžeta plānošanas vienībām, izņemot 6.2., 6.7., 6.11. un 6.15. apakšpunktā minētās, vienādās daļās no Pašvaldības līdzdalības budžeta atlikuma attiecīgajā kalendārajā gadā, kas iegūts, izmantojot šādu formulu:

|  |  |
| --- | --- |
| **LBKG – PilsBudž** | **= LīdzBudžVienība, kur** |
| **PagKopā** |

LBKG - līdzdalības budžeta kopējā summa kalendārajā gadā;

PilsBudž – kopsumma, ko veido šo noteikumu 7.1. – 7.4. apakšpunktos aprēķinātās summas;

PagKopā – budžeta plānošanas vienību kopējais skaits, izņemot 6.15., 6.2. un 6.7. un 6.11. apakšpunktā minētās;

LīdzBudžVienība – Pašvaldības līdzdalības budžeta kalendārajā gadā vienai budžeta vienībai, izņemot 6.15., 6.2. un 6.7. un 6.11. apakšpunktā minētās.

1. Pašvaldības līdzdalības budžetu piešķir projektu konkursā apstiprināto projektu īstenošanai.
2. Projektu konkursam iesniedz projektu, kas atbilst šādiem kritērijiem:
   1. projekta izstrādē ir ievērotas Pašvaldību likuma 60. panta trešajā daļā minētās prasības;
   2. paredzētā projekta īstenošanas vietā Pašvaldība nav uzsākusi darbus cita projekta īstenošanai, izņemot, ja projekta pieteikums ir saistīts ar Pašvaldības uzsāktā projekta papildināšanu;
   3. iesniegtais projekts ietver pilnīgu tā realizāciju divu gadu laikā;
   4. ieguldījums projekta īstenošanā ir samērīgs ar turpmāko uzturēšanu, t.sk., nomas maksu, ja attiecināms, objekta izmantošanu un tā nepieciešamību sabiedrībai;
   5. projektam jābūt īstenojamam, izvērtējot projekta realizēšanas vietu, termiņu, tehniskās iespējas un finansējuma apjomu;
   6. projekta realizēšanu ir iespējams uzsākt triju mēnešu laikā pēc projektu konkursa rezultātu paziņošanas;
   7. projektā plānotie pasākumi netiek finansēti no citiem Pašvaldības vai valsts budžeta, Eiropas Savienības fondu vai citiem ārvalstu finanšu līdzekļiem;
   8. projekta ideja nav pretrunā ar Pašvaldības attīstības plānošanas dokumentiem;
   9. projekts nav saistīts ar komercdarbības atbalstu, politiskām un reliģiskām aktivitātēm.
3. Attiecīgajā gadā apstiprināto projektu neapgūtais līdzdalības budžeta finansējums tiek pārcelts šo projektu īstenošanai nākamajā gadā.
4. Kalendārajā gadā neapgūtais līdzdalības budžeta finansējums konkrētajā budžeta plānošanas vienībā tiek pārcelts uz nākamo kalendāro gadu šai budžeta plānošanas vienībai.
5. **Projektu konkursa norise**
6. Paziņojumu par projektu konkursa izsludināšanu 10 darba dienu laikā pēc Pašvaldības budžeta apstiprināšanas kārtējam gadam publicē Pašvaldības oficiālajā tīmekļvietnē www.ogresnovads.lv un Valsts vienotajā ģeotelpiskās informācijas portālā www.geolatvija.lv (turpmāk – portāls www.geolatvija.lv), norādot:
   1. projektu pieteikumu iesniegšanas vietu;
   2. projektu pieteikumu iesniegšanas termiņu;
   3. informāciju par Pašvaldības speciālistiem, kuri sniedz konsultācijas projekta pieteikuma aizpildīšanai;
   4. projektu konkursam pieejamo kopējo un katras budžeta plānošanas vienības finansējuma apmēru.
7. Projekta pieteikumu ([1.](https://likumi.lv/ta/id/358345#piel1) pielikums) ir tiesīga iesniegt [Pašvaldību likuma](https://likumi.lv/ta/id/336956-pasvaldibu-likums) [60.](https://likumi.lv/ta/id/336956-pasvaldibu-likums#p60) panta trešās daļas 1. punktā noteiktā persona (turpmāk – iesniedzējs).
8. Atbildes uz projekta iesniedzēja jautājumiem Pašvaldība sniedz pēc iespējas ātrāk, bet ne vēlāk kā piecu darba dienu laikā.
9. Iesniedzējs konkursam var iesniegt neierobežotu skaitu projektu pieteikumu.
10. Projekta pieteikums jāaizpilda elektroniski un jāiesniedz portālā www.geolatvija.lv atbilstoši nolikuma [1.](https://likumi.lv/ta/id/358345#piel1) pielikumā sniegtajām prasībām.
11. Projekta pieteikumu veido šādi dokumenti:
    1. aizpildīts projekta pieteikums (pielikumā);
    2. dokuments, kas apliecina iesniedzēja pilnvarotās personas tiesības rīkoties iesniedzēja vārdā, ja projekta pieteikumu iesniedz iesniedzēja pilnvarotā persona;
    3. projekta skice (norādāmi visu projekta būtisko elementu izmēri (cm) un to izvietojums uz zemesgabala robežu plāna vai izdrukas no tīmekļvietnes www.topografija.lv, [www.kadastrs.lv](http://www.kadastrs.lv) vai www.geolatvija.lv);
    4. vismaz viena vizualizācija, kurā uzskatāmi attēlots projekta īstenošanas rezultāts. Elektroniski iesniegtajai vizualizācijai jābūt \*.jpg vai \*.png formātā, ar izšķirtspēju ne mazāku kā 654 x 652 (citas izšķirtspējas vizualizācijas tiks pielāgotas);
    5. projekta ietvaros plānoto darbu izmaksu tāme;
    6. zemes īpašnieka saskaņojums, ja projekts paredz ieguldījumu citai publiskai personai vai privātpersonai piederošā īpašumā, un piekrišana slēgt līgumu ar Pašvaldību par zemesgabala izmantošanu, ja projekta rezultātā ir paredzami ieguldījumi infrastruktūrā vai plānoto aktivitāšu norisei nepieciešams šis īpašums ([2.](https://likumi.lv/ta/id/358345#piel2) pielikums).
12. Iesniedzot projektu, iesniedzējs norāda, vai piekrīt, ka projekts var tikt īstenots nepilnā apjomā vai ar izmaiņām.
13. Pašvaldība apņemas saglabāt projekta funkcionalitāti maksimāli tuvu iesniegtā projekta idejai, tas ir, nemainot būtību vai apvienot saderīgas idejas, kas iesniegtas vienā vai blakus teritorijās.
14. Visas izmaksas, kas saistītas ar projekta pieteikuma sagatavošanu un iesniegšanu, apmaksā projekta iesniedzējs.
15. Paziņojumā par projektu konkursu norāda projekta pieteikuma iesniegšanas termiņu ne mazāku par 30 dienām no projektu konkursa izsludināšanas dienas.
16. Projekta pieteikumi, kas iesniegti pēc paziņojumā par projektu konkursu paredzētā termiņa, netiek vērtēti.
17. Projekta iesniedzējs līdz projekta iesniegšanas perioda beigām ir tiesīgs grozīt (labot) vai atsaukt (dzēst) iesniegto projektu

**IV. Iesniegto projektu vērtēšanas komisija un tās kompetence**

1. Projektu konkursam iesniegto projektu atbilstību šiem noteikumiem un projektu atlasi nodrošina ar Pašvaldības izpilddirektora rīkojumu izveidota Pašvaldības līdzdalības budžeta projektu vērtēšanas komisija (turpmāk – Komisija), tajā iekļaujot vismaz pa vienam pārstāvim no Centrālās administrācijas Budžeta nodaļas, Attīstības un plānošanas nodaļas, Būvvaldes un Juridiskās nodaļas.
2. Iesniegtos projektu pieteikumus nodod izskatīšanai Komisijai, kas izvērtē iesniegto informāciju saskaņā ar Komisijas nolikumu, ko izdod Pašvaldības izpilddirektors.
3. Komisija pieņem lēmumu par projektu virzību iedzīvotāju balsojumam vai projekta pieteikuma noraidīšanu ne vēlāk kā divu nedēļu laikā pēc projektu iesniegšanas termiņa beigām.
4. Komisijas kompetencē:
   1. izvērtēt projektu pieteikumu atbilstību Pašvaldību likuma un šo noteikumu prasībām;
   2. lūgt iesniedzēju precizēt projekta pieteikumā ietverto informāciju, ja tas nepieciešams vērtēšanai;
   3. pieaicināt Komisijas darbā nozares speciālistus, ekspertus un kompetentas institūcijas viedokļu un atzinumu sniegšanai;
   4. veikt projekta izmaksu tāmes korekciju, pamatojoties uz šo noteikumu 24. punktā minēto speciālistu, ekspertu vai institūciju atzinumiem, par to informējot iesniedzēju;
   5. sniegt atbildes uz iesniedzēju uzdotajiem jautājumiem;
   6. lemt par atkārtota projektu konkursa izsludināšanu, ja:
      1. nav iesniegts neviens projekts;
      2. visi iesniegtie projektu pieteikumi neatbilst noteikumu prasībām;
   7. noraidīt projekta pieteikumu konkursam, ja:
      1. projekta pieteikums neatbilst šajos noteikumos noteiktajām prasībām;
      2. projekta īstenošana atzīta par neiespējamu;
      3. projekta īstenošana nevar tikt uzsākta trīs mēnešu laikā pēc projekta apstiprināšanas;
      4. projekta konkursa ietvaros nav pieejami finanšu līdzekļi projekta īstenošanai;
      5. projektu konkursa ietvaros nav pieejami finanšu līdzekļi projekta īstenošanai pilnā apjomā, izņemot gadījumu, kad iesniedzējs projekta pieteikuma veidlapā ir norādījis, ka projekts var tikt īstenots arī nepilnā apjomā;
      6. projekta pieteikums ir iesniegts pēc paziņojumā par projektu konkursu norādītā termiņa.

**V. Balsu skaitīšana un īstenojamo projektu noteikšana**

1. Par iesniegtajiem un Komisijas apstiprinātajiem projektiem tiek organizēts iedzīvotāju balsojums elektroniskā veidā.
2. Balsot par projektiem var elektroniski portāla www.geolatvija.lv sadaļā "Līdzdalības budžets" atbilstoši autorizācijas noteikumiem. Balsojumu par projektu var veikt arī Ogres novada Valsts un pašvaldības vienotajos klientu apkalpošanas centros un bibliotēkās, veicot autorizāciju valsts vienotajā ģeotelpiskās informācijas portālā https://geolatvija.lv/ sadaļā “Līdzdalības budžets”.
3. Informāciju par līdzdalības budžeta konkursam apstiprinātajiem projektiem publicē Pašvaldības oficiālajā tīmekļvietnē www.ogresnovads.lv un Pašvaldības informatīvajā izdevumā “Savietis”.
4. Balsošanas termiņš ir 14 dienas kopš paziņojuma par balsošanas uzsākšanu publicēšanas Pašvaldības oficiālajā tīmekļvietnē [www.ogresnovads.lv](http://www.ogresnovads.lv) un Pašvaldības informatīvajā izdevumā “Savietis”.
5. Par projektu var balsot persona, kura atbilst Pašvaldību likuma 60. panta ceturtajā daļā minētajām prasībām. Nederīgi balsojumi tiek anulēti.
6. Vienai personai ir iespēja nobalsot par vairākiem Pašvaldības līdzdalības budžeta konkursam apstiprinātajiem projektiem, taču par katru no projektiem – tikai vienu reizi.
7. Balsošanas periodā portāla www.geolatvija.lv sadaļā "Līdzdalības budžets" iedzīvotājiem ir redzams balsu skaits par katru no projektiem.
8. Balsošanas perioda laikā portāla www.geolatvija.lv sadaļā "Līdzdalības budžets" iedzīvotājam ir tiesības atsaukt savu balsi.
9. Noslēdzoties projektu konkursa balsošanas termiņam, Komisija 10 darba dienu laikā apkopo un apstiprina balsošanas rezultātus katrā no budžeta plānošanas vienībām.
10. Pašvaldības līdzdalības budžetā paredzēto finansējumu piešķir tiem budžeta plānošanas vienību projektiem, kas balsošanas rezultātā saņēmuši vislielāko balsu skaitu attiecīgajā vienībā.
11. Par projektiem, kuri ieguvuši vienādu balsu skaitu, tiek organizēta atkārtota balsošana, ja ir nepietiekami budžeta līdzekļi vienādi ieguvušo balsu projektu īstenošanai.
12. Paziņojumu par projektu konkursa rezultātiem nākamajā darba dienā pēc šo noteikumu 36. punktā minētā lēmuma pieņemšanas dienas publicē Pašvaldības oficiālajā tīmekļvietnē [www.ogresnovads.lv](http://www.ogresnovads.lv) un kārtējā Pašvaldības informatīvajā izdevumā “Savietis”.
13. Ja projektu konkurss noslēdzies ar vienādu balsu skaitu vairākiem projektiem, kuru realizācija, ievērojot paredzētā finansējuma apmēru, vienlaikus nav iespējama, par šiem projektiem Centrālā administrācija organizē atkārtotu iedzīvotāju balsošanu.
14. Ar atsevišķu Pašvaldības domes lēmumu var tikt pieņemts lēmums par grozījumiem Pašvaldības budžetā un papildus finansējuma piešķiršanu konkrētam projektam.

**VI. Projekta pieteikumu īstenošana**

1. Konkursa kārtībā apstiprinātos Projektus īsteno Pašvaldības Centrālās administrācijas Attīstības un plānošanas nodaļa sadarbībā ar Projekta iesniedzēju, ievērojot Pašvaldības darbību reglamentējošos normatīvos aktus.
2. Ja iepirkuma procedūras rezultātā projektam rodas sadārdzinājums, kas ir lielāks par 10 % no projekta sākotnējās tāmes, tad Pašvaldība sadarbībā ar projekta iesniedzēju samazina projekta aktivitātes ar nosacījumu, ka tādējādi joprojām tiek sasniegts projekta mērķis. Ja tādējādi mērķi nav iespējams sasniegt, Pašvaldība projektu nerealizē.
3. Projektu īsteno Pašvaldību likuma 62. panta otrajā daļā minētajā termiņā.
4. Ja projekts tiek īstenots privātpersonai vai citai publiskai personai piederošā īpašumā, starp Pašvaldību un attiecīgo personu tiek noslēgts līgums par zemesgabala izmantošanu un atsevišķa vienošanās par izveidotā infrastruktūras objekta vai uzlabojuma turpmāko uzturēšanu.
5. Ja nekustamais īpašums, kurā īstenots projekts, pieder citai publiskai personai vai privātpersonai, projekta rezultāts pēc 10 gadiem no tā nodošanas ekspluatācijā brīža paliek zemesgabala īpašniekam un viņam ir tiesības to demontēt par saviem līdzekļiem vai turpināt to uzturēt par saviem līdzekļiem.

**VII. Noslēguma jautājums**

1. 2025. gadā paziņojumu par projektu konkursa izsludināšanu publicē Pašvaldības oficiālajā tīmekļvietnē [www.ogresnovads.lv](http://www.ogresnovads.lv) 10 darba dienu laikā pēc Noteikumu spēkā stāšanās dienas, norādot:
   1. projektu pieteikumu iesniegšanas vietu;
   2. projektu pieteikumu iesniegšanas termiņu;
   3. informāciju par Pašvaldības speciālistiem, kuri sniedz konsultācijas projekta pieteikuma aizpildīšanai;
   4. projektu konkursam pieejamo kopējo un katras budžeta plānošanas vienības finansējuma apmēru.

Domes priekšsēdētāja vietnieks A. Krauja

1. pielikums   
Ogres novada pašvaldības   
2025. gada 25. septembra saistošajiem noteikumiem Nr.25/2025  
“Ogres novada pašvaldības līdzdalības budžeta nolikums”

#### Ogres novada pašvaldības līdzdalības budžeta

#### PROJEKTA PIETEIKUMA VEIDLAPA

(aizpildāma elektroniski portālā LBIS vai [www.geolatvija.lv](http://www.geolatvija.lv))

*Informējam, ka Jūsu personas datu (vārds, uzvārds, personas kods, deklarētās dzīvesvietas adrese, kontaktinformācija saziņai (tālruņa numurs, e-pasta adrese), IP adrese) apstrādes mērķi ir:*

*1) identificēt Jūs un pārliecināties, vai atbilstat Ogres novada līdzdalības budžeta nolikuma prasībām;*

*2) saziņai ar Jums nolikumā minētajos gadījumos.*

*Jūs kā iesniedzējs esat atbildīgs par personas datu nodošanas Ogres novada pašvaldībai likumību, tajā skaitā Jums ir aizliegts sniegt Ogres novada pašvaldībai personas datus, ja šai apstrādei nepastāv juridisks pamats.*

**1. Informācija par projekta iesniedzēju**

|  |  |
| --- | --- |
| **Projekta iesniedzējs – fiziska persona** | |
| Vārds, uzvārds |  |
| Personas kods |  |
| Deklarētās dzīvesvietas adrese |  |
| Korespondences adrese  *(nav jānorāda, ja projektu iesniedz elektroniski)* |  |
| Kontaktinformācija saziņai  *(tālruņa numurs, e-pasta adrese)* |  |
|  |  |

|  |  |
| --- | --- |
| **Projekta iesniedzējs – juridiska persona (nevalstiskā organizācija)** | |
| Nosaukums |  |
| Vienotais reģistrācijas numurs |  |
| Juridiskā adrese |  |
| Korespondences adrese  *(nav jānorāda, ja projektu iesniedz elektroniski)* |  |
| Kontaktinformācija saziņai  (tālruņa numurs, e-pasta adrese) |  |
| Pārstāvja vārds, uzvārds |  |
| Pārstāvības pamats  (statūti, pilnvarojums, cits) |  |

**2. Informācija par projektu**

|  |  |
| --- | --- |
| **2.1. Informācija par projekta īstenošanas vietu** | |
| Adrese |  |
| Kadastra apzīmējums |  |
| Cita informācija, kas iespējami precizē projekta īstenošanas vietu |  |
|  | |
| **2.2. Projekta nosaukums** (īss, uzmanību piesaistošs, līdz 50 zīmēm) | |
|  | |
|  | |

|  |
| --- |
| **2.3. Īss projekta apraksts** (tīmekļvietnei [www.ogresnovads.lv](http://www.ogresnovads.lv) , līdz 250 zīmēm) |
|  |
|  |

|  |
| --- |
| **2.4. Projekta tematiskā joma** (norādiet projekta jomu) |
| o *Sporta un rotaļu laukumi*  o *Zaļā zona, rekreācija un atpūta*  o *Pilsētvides infrastruktūra*  o *Kultūrvides infrastruktūra*  o *Satiksmes infrastruktūra*  o *Cits\_\_\_\_\_\_\_\_\_\_\_\_\_\_\_\_\_\_\_\_* |
|  |

|  |
| --- |
| **2.5. Projekta apraksts un tā sabiedriskā nepieciešamība** (aprakstiet projektu – kā vajadzētu izskatīties projektam un tā atsevišķiem elementiem, kādu pievienoto vērtību projekts sniegs apkaimei un Ogres novada iedzīvotājiem, līdz 2500 zīmēm) |
|  |
|  |

|  |
| --- |
| **2.6. Projekta īstenošanai iespējami nepieciešamais finansējums** (norādiet projekta darbu apjomu, iespējamās darbu un materiālu izmaksas un to, vai projekts var tikt īstenots arī nepilnā apjomā) |
| *Paredzamās darbu izmaksas:*   |  |  |  |  |  | | --- | --- | --- | --- | --- | | **Darbu veids**  **vai konstruktīvā elementa nosaukums, apraksts** | **Cena par vienību, EUR (bez PVN)** | **Vienību skaits** | **Kopējā cena, EUR (bez PVN)** | **Piezīmes** | | *Projektēšana un autoruzraudzība1* |  |  |  |  | | *Būvuzraudzība2* |  |  |  |  | |  |  |  |  |  | |  |  |  |  |  | |  |  |  |  |  | | PAVISAM KOPĀ BEZ PVN  PVN  PAVISAM KOPĀ AR PVN | | |  |  | |  |  | |  |  |   *1****Vismaz*** *10 % no projekta īstenošanas izmaksām.*  *2* ***Vismaz****3 % no projekta īstenošanas izmaksām.* |
|  |

|  |
| --- |
| **2.7. Projekta īstenošana nepilnā apjomā**  (Ja Komisija atzīst, ka projekta īstenošana ir iespējama tikai daļēji) |
| Piekrītu   Nepiekrītu |

**Atzīmēt, ja projekta iesniedzējs piekrīt projekta īstenošanai nepilnā apjomā**

**Pielikumā:\***

 projekta skice (norādāmi visu projekta būtisko elementu izmēri (cm) un to izvietojums uz zemesgabala robežu plāna vai izdrukas no tīmekļvietnes www.topografija.lv, www. kadastrs.lv vai www.geolatvija.lv);

 vismaz viena vizualizācija, kurā uzskatāmi attēlots projekta īstenošanas rezultāts;

 dokuments, kas apliecina projekta iesniedzēja pilnvarotās personas tiesības rīkoties projekta iesniedzēja vārdā (ja attiecināms).

*\*Atzīmējiet pievienotos pielikumus.*

**Iesniedzot personas datus Ogres novada pašvaldībai, persona apliecina, ka ir iepazinusies ar šajā dokumentā ietverto informāciju un tā viņai ir saprotama.**

**Informācija par personas datu apstrādi, iesniedzot projektu Ogres novada pašvaldības līdzdalības budžeta projektu īstenošanas konkursam:**

**Pārzinis personas datu apstrādei**: Ogres novada pašvaldība, adrese: Brīvības iela 33, Ogre, Ogres novads, LV-5001, tālrunis [65071160](tel:+371%2065071160), elektroniskā pasta adrese: ogredome@ogresnovads.lv.

**Personas datu aizsardzības speciālisti:** Viesturs Grūbe, tālrunis 67419000, e-pasts: [viesturs@grubesbirojs.lv](mailto:viesturs@grubesbirojs.lv), un Raivis Grūbe, tālrunis 67419000, e-pasts: [raivis@grubesbirojs.lv](mailto:raivis@grubesbirojs.lv).

**Apstrādes** **tiesiskais pamats:** Vispārīgās datu aizsardzības regulas 6. panta 1. punkta e) apakšpunkts – apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras.

**Personas datu saņēmēji:** Ogres novada pašvaldības līdzdalības budžeta projektu īstenošanas konkursa vērtēšanas komisija un tās sekretārs.

**Jūsu personas dati** **un apstrādes ilgums:** personas dati (vārds, uzvārds, personas kods, deklarētās dzīvesvietas adrese, korespondences adrese (ja projekts iesniegts papīra formātā), kontaktinformācija saziņai (tālruņa numurs, e-pasta adrese) un IP adrese) projekta iesniedzēja atbilstības konkursa nolikuma prasībām vērtēšanas un saziņas ar projekta iesniedzēju nodrošināšanai tiks glabāti 10 gadus saskaņā ar Ogres novada pašvaldības apstiprināto lietu nomenklatūru.

**Personas datu avoti:** Jūsu vārds, uzvārds, personas kods, deklarētās dzīvesvietas adrese tiks pārbaudīta, un tādējādi dati tiks iegūti no Pilsonības un migrācijas lietu pārvaldes Iedzīvotāju reģistra.

**Juridiskās personas dati:** nosaukums, vienotais reģistrācijas numurs, juridiskā adrese, ziņas par amatpersonām tiks iegūti no Latvijas Republikas Uzņēmumu reģistra publiskās datubāzes.

**Jums kā datu subjektam ir tiesības**: pieprasīt pārzinim piekļūt Jūsu kā datu subjekta apstrādātajiem personas datiem, tiesību aktos noteiktos gadījumos lūgt neprecīzo personas datu labošanu vai dzēšanu, lūgt Jūsu personas datu apstrādes ierobežošanu, iebilst pret apstrādi, kā arī iesniegt sūdzību par nelikumīgu Jūsu personas datu apstrādi Datu valsts inspekcijā.

Datums \_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  |  |  |
| *(iesniedzēja vārds, uzvārds)* |  | *(paraksts)* |

2. pielikums   
Ogres novada pašvaldības   
2025. gada 25. septembra saistošajiem noteikumiem Nr.25/2025  
“Ogres novada pašvaldības līdzdalības budžeta nolikums”

**Ogres novada pašvaldības līdzdalības budžeta  
projektu īstenošanas konkursa vērtēšanas komisijai**

**Īpašnieka saskaņojums par zemesgabala izmantošanu**

|  |  |
| --- | --- |
|  |  |
|  | (vārds, uzvārds vai juridiskas personas nosaukums) |
|  |  |
|  | (personas kods vai reģistrācijas numurs) |
|  |  |
|  | (adrese) |
|  |  |
|  | (tālruņa numurs, e-pasts) |

|  |  |  |  |
| --- | --- | --- | --- |
|  | |  | |
| Piekrītu sev piederošā zemesgabala, kurš atrodas | |  | |
|  |  | (norādīt adresi) | |
| ar kadastra numuru |  | | izmantošanai Ogres novada |
|  | (norādīt kadastra numuru) | |  |

|  |  |
| --- | --- |
|  |  |
| pašvaldības līdzdalības budžeta projekta |  |
|  | (projekta nosaukums) |
| īstenošanai. |  |

Piekrītu, ka projekta īstenošanas gadījumā manā īpašumā esošais zemesgabals būs publiski pieejams turpmākos 10 gadus no projekta īstenošanas brīža, kā arī piekrītu slēgt ar Ogres novada pašvaldību līgumu par zemesgabala izmantošanu.

|  |  |  |
| --- | --- | --- |
|  |  |  |
| (datums) |  | (paraksts un atšifrējums) |

*Pēc nepieciešamības tiek pievienota pilnvara pārstāvēt juridisku vai fizisku personu atsevišķi.*